Dunavecse Város Önkormányzata Egészségügyi, Kulturális, Oktatási és Szociális Bizottsága
325-2/2024.

JEGYZŐKÖNYV

Készült a bizottság 2024. február 21-én /13,30-13,55 / megtartott üléséről

Az ülés helye: Városháza ülésterme
Jelen vannak:

Kovács Péter képviselő, a bizottság elnöke, Sándor Zsombor képviselő, a bizottság elnökhelyettese, Tóth József képviselő, a bizottság tagja (3 fő)
Tanácskozási joggal jelen vannak:

Vörös Sándor polgármester, Kochné Vadászi Borbála alpolgármester, Molnár Gyula képviselő, Aranyi János Gábor képviselő, Nagy Erzsébet jegyző, Ginál Róbert gazdálkodási csoportvezető, dr. Tarnai Kitti hatósági csoportvezető, Erdős Erika mb. óvodavezető (Százszorszép Óvoda), Aranyi Ágota igazgató (Vikár Béla Könyvtár), dr. Pándi Ottó intézményvezető (Dr. Kolozs Gergely Kistérségi Egészségügyi Centrum, Liptai-Kölesdi Ágnes bölcsődevezető (dr. Kolozs Gergely „Tipegő” Bölcsőde)

Jegyzőkönyvvezető: Marticsné Molnár Szilvia

Kovács Péter képviselő, a bizottság elnöke
Köszöntöm a megjelenteket, megállapítom, hogy a bizottsági ülés határozatképes. A mai ülés jegyzőkönyvét Tóth József fogja aláírni. Javasolta, hogy a 2024. február 21-i testületi ülés elé kerülő alábbi napirendi pontokat tárgyalja meg és véleményezze a bizottság.

Elnök úr megkérdezi a bizottság tagjaitól, hogy ki ért egyet a napirendi pontokkal?

A bizottság tagjai 3 igen szavazattal, ellenszavazat nélkül az alábbi határozatot hozták:

9/2024. (II. 21.) E.K.O.SZ. Biz. normatív határozata

Napirend elfogadása

(2024. február 21.)











H a t á r o z a t

          I.            7.)  Százszorszép Óvodában történő beiratkozás időpontjának, valamint a nyári

       zárvatartásának meghatározása

         II.           8.)   Vikár Béla Könyvtár 2023. évi tevékenységéről szóló beszámoló, valamint

                                a 2024. évi szolgáltatási tervének elfogadása

III. 9.)   Vikár Béla Művelődési Ház 2023. évi tevékenységéről szóló beszámoló elfogadása,
                     valamint a 2024. évi szolgáltatási tervének megvitatása (városi 

                               rendezvények, ünnepségek, elképzelések)  
IV. 10. a)  A helyi szociális ellátásokról szóló 3/2015. (II.25.) önkormányzati rendelet
           módosítása
A napirendi pontok elfogadása után megkezdődött azok egyenkénti tárgyalása.

I. Napirend:
    7.)  Százszorszép Óvodában történő beiratkozás időpontjának meghatározása

          Előterjesztő:  Vörös Sándor polgármester
          Előterjesztésért felelős: Erdős Erika mb. óvodavezető
Kovács Péter képviselő, a bizottság elnöke
A vezető óvónő 2024. április 22.-23.-24.-25-én szeretné tartani az óvodai beiratkozást 8-16,00 óra között. Érint minden augusztus 31-ig 3. életévét betöltött gyereket, illetve azokat is be lehet, akik december 31-ig születtek. Javaslom a határozati javaslat elfogadását. 
Kovács Péter képviselő, a bizottság elnöke
Megkérdezem a bizottság tagjaitól, hogy ki ért egyet a határozati javaslattal?

A bizottság tagjai 3 igen szavazattal, ellenszavazat nélkül az alábbi határozatot hozták:

10/2024. (II.21.) E.K.O.SZ. Biz.hat.

Százszorszép Óvodában történő beiratkozás időpontjának

meghatározása










          H a t á r o z a t










1./ Az Egészségügy, Kulturális, Oktatási és Szociális Bizottság megtárgyalta a napirendet és úgy határoz, Százszorszép Óvodában a 2024/2025. óvodai évre a beiratkozás időpontját 2024. április 22.-23.-24.-25-én (8,00-16,00) javasolja meghatározni. 

2./ Ezen határozatról értesül:

- Kovács Péter képviselő, a bizottság elnöke

II. Napirend:
      8.)   Vikár Béla Könyvtár 2023. évi tevékenységéről szóló beszámoló, valamint

              a 2024. évi Munkaterv elfogadása

              Előterjesztő: Vörös Sándor polgármester

              Előterjesztésért felelős: Aranyi Ágota igazgató
Kovács Péter képviselő, a bizottság elnöke
Én tudom, hogy fontos benne lenni a beszámolóban a stratégiai tervnek, jövőkép, küldetéstudat és a különböző nyilatkozatoknak, mert elő van írva. Ami lényeges, hogy mennyiben járnak a könyvtárban. 
Sándor Zsombor képviselő, a bizottság elnöke

Egy jó dolgot észre lehet venni, hogy van benne növekedés. 

Kovács Péter képviselő, a bizottság elnöke
Amivel nem tudok egyetérteni, hogy a bútorok nem negyven évesek. 
Sándor Zsombor képviselő, a bizottság elnöke

Azt is jó látni, hogy a könyvállomány is fejlődik. Kérdésem, hogy az internetet mennyire használják ki, mennyire vonzerő?

Aranyi Ágota intézményvezető

Kevesebben használják, egyre többnek van a telefonon internet. Munkához önéletrajzokat viszont nálunk nyomtatják ki. Leginkább ezért használják az internetet, nem böngészéshez.

Kochné Vadászi Borbála alpolgármester 

Segítetek nekik szerkesztésben is?

Aranyi Ágota intézményvezető

Igen. 

Tóth József képviselő, a bizottság tagja
A helytörténeti gyűjteménybe berakott gyűjtemények száma: nulla. Ezt hogy kell érteni?

Aranyi Ágota intézményvezető

Nem vettünk helytörténeti anyagot. 

Tóth József képviselő, a bizottság tagja

A Dunavecséről szóló cikkeket azért gyűjtitek?

Aranyi Ágota intézményvezető

Igen, megint más a folyóiratoknak a gyűjtése, de könyvet nem vettünk be a helytörténeti anyagba. 
Tóth József képviselő, a bizottság tagja

Kérdésem, hogy a Márai program kifutott vagy nem vagyunk rá jogosultak?
Aranyi Ágota intézményvezető

Nem indították el a múlt évben a programot. 

Sándor Zsombor képviselő, a bizottság elnöke

Kérdés, hogy mennyire vált be a plusz 2 órás alkalmazás.

Aranyi Ágota intézményvezető

Nagy segítség. A könyvtárban a könyvpakolás, portalanítás, valamint az udvari munka miatt is hatékonyabb a munkavégzés. 

Kovács Péter képviselő, a bizottság elnöke
Megkérdezem a bizottság tagjaitól, hogy van-e valakinek kérdése a beszámolóhoz?

A bizottság tagjai részéről kérdés nem volt.

Kovács Péter képviselő, a bizottság elnöke
Megkérdezem a bizottság tagjaitól, hogy ki ért egyet a Vikár Béla Könyvtár 2023. évi beszámolójának elfogadásával?
A bizottság tagjai 3 igen szavazattal, ellenszavazat nélkül a következő határozatot hozták:

11/2024. (II.22.) E.K.O.SZ. Biz.hat.

Vikár Béla Könyvtár 2023. évi tevékenységéről szóló beszámoló









          H a t á r o z a t










1./ Az Egészségügy, Kulturális, Oktatási és Szociális Bizottság úgy határoz, hogy a Vikár Béla Könyvtár 2023. évi tevékenységéről szóló beszámolót javasolja elfogadni.
2./ Ezen határozatról értesül:

- Kovács Péter képviselő, a bizottság elnöke

Kovács Péter képviselő, a bizottság elnöke
Áttérnénk a könyvtár 2024. évi szolgáltatási tervére. Nekem nagyon tetszik a házhozszállítás. Nagy változás nincsen az éves megszokáshoz képest.
Vörös Sándor polgármester úr

Gondolkozol frissítésekben?

Aranyi Ágota intézményvezető

A művészettörténetet gondoltuk egynek a zene és az utazás mellé. A zenére is lenne igény, és mindig találunk témát. Nem írtam le, de van egy nagyon jó előadás II. János Pál pápáról, ő már járt nagyon sok helyen, ő is fog jönni ősszel. Az elmúlt év is jóval bőségesebb volt, mint amit terveztünk. 

Kovács Péter képviselő, a bizottság elnöke
Megkérdezem a bizottság tagjaitól, hogy ki ért egyet a Vikár Béla Könyvtár 2024. évi szolgáltatási tervének elfogadásával?

A bizottság tagjai 3 igen szavazattal, ellenszavazat nélkül a következő határozatot hozták:

12/2024. (II.21.) E.K.O.SZ. Biz.hat.

Vikár Béla Könyvtár 2024. évi szolgáltatási tervének elfogadása









          H a t á r o z a t










1./ Az Egészségügy, Kulturális, Oktatási és Szociális Bizottság úgy határoz, hogy a Vikár Béla Könyvtár 2024. évi szolgáltatási tervét javasolja elfogadni.

2./ Ezen határozatról értesül:

- Kovács Péter képviselő, a bizottság elnöke

III. Napirend:
       9.)    Vikár Béla Művelődési Ház 2023. évi tevékenységéről szóló beszámoló elfogadása,

                valamint a 2024. évi szolgáltatási tervének megvitatása (városi rendezvények, ünnepségek)
                Előterjesztő: Vörös Sándor polgármester
                Előterjesztésért felelős: Horváth-Gallai Eszter igazgató

Kovács Péter képviselő, a bizottság elnöke
A Vikár Béla Művelődési Ház 2022. évi tevékenységéről szóló beszámolót mindenki olvashatta. A beszámoló készítésének itt is vannak formai követelményei. A múlt évben is voltak programok, amelyek nagy látogatottságúak voltak, a beszámolót elfogadásra javaslom.

Vörös Sándor polgármester

Szeretném az intézményvezetőt nyomatékosan kérni, hogy amennyiben lehetősége van, hogy a nyugdíjba vonuló kollega helyett olyan válasszon, aki el tudja végezni az irodai munkát, és az egyszerű rendezvények hangosítását is meg tudná tenni. Továbbá tudná kezelni a raktárban lévő kábelrengeteget.

Kochné Vadászi Borbála alpolgármester

Nagyon univerzális embert kell találni, aki kreatív is legyen, díszítést és szakkört is tudjon tartani.

Aranyi János Gábor képviselő úr

Egyszer kellene rendbe tenni a kábeleket, feliratkozni és nem lenne utána probléma.
Sándor Zsombor képviselő, a bizottság elnöke

A tárolás módján is kell változtatni.  

Kovács Péter képviselő, a bizottság elnöke
Megkérdezem a bizottság tagjaitól, hogy van-e valakinek kérdése a beszámolóhoz?
A bizottság tagjai részéről kérdés nem volt.

Kovács Péter képviselő, a bizottság elnöke
Megkérdezem a bizottság tagjaitól, hogy ki ért egyet a Vikár Béla Művelődési Ház 2023. évi tevékenységéről szóló beszámoló elfogadásával?

A bizottság tagjai 3 igen szavazattal, ellenszavazat nélkül a következő határozatot hozták:

13/2024. (II.21.) E.K.O.SZ. Biz.hat.

Vikár Béla Művelődési Ház 2023. évi tevékenységéről szóló beszámoló









          H a t á r o z a t










1./ Az Egészségügy, Kulturális, Oktatási és Szociális Bizottság úgy határoz, hogy a Vikár Béla Művelődési Ház 2023. évi tevékenységéről szóló beszámolót javasolja elfogadni.

2./ Ezen határozatról értesül:

- Kovács Péter képviselő, a bizottság elnöke
Kovács Péter képviselő, a bizottság elnöke
Az intézmény 2024. évi munkatervét már az előírások szerint szolgáltatási tervnek hívjuk. Én a magam részéről a szolgáltatási tervet jónak tartom. Sok civil szervezet látogatja az épületet, az nagyon jó.
Vörös Sándor polgármester úr

A város 20 éves évfordulójának megünneplését nem látom a tervben. 
Horváth-Gallai Eszter igazgató

A beszámolóból kimaradt, hogy 2023-ban volt először a Művelődési Ház és a Családsegítő összefogásával 1 hetes nyári napközis tábor a gyerekeknek, ahol színes programok voltak. Ezt a programot szeretnénk ebben az évben is folytatni.

Tóth József képviselő, a bizottság tagja

A Hídi-fesztivál főzősével kapcsolatban nem tartom jó ötletnek, hogy megkérdezzünk embereket, hogy szeretnének-e főzni vagy nem. Azon kell dolgozni, hogy legyenek ott emberek, mert ha nem lesz, akkor ellaposodik a fesztivál. Személyesen kell meghívni az embereket és ezen kell dolgozni, hogy minél többen eljöjjenek. Az évforduló miatt is úgy kell az egészet megcsinálni, hogy kerek egész legyen. 

Horváth-Gallai Eszter igazgató

Várom és invitálom a Képviselő-testület tagjait is a főzésre. 

Tóth József képviselő, a bizottság tagja

Meg kell keresni cégeket és csoportokat meg kell őket fűzni, hogy jöjjenek le. Más településen sikerül, nálunk valamiért nem. Ezt nem tudom elfogadni. Az ünnepségen egy koncert lesz, azt is ki kell egészíteni programmal, hogy ez igazából ünnepély legyen. Nagyon sok munka lesz vele. Májusban ott lesz a gyereknek a gyermeknap, megtehetted volna, hogy kisbetűvel beírod az egyesületet, mert ez a rendezvény pályázatból fog megvalósulni, amit az egyesület fog fizetni. Itt is valami ötleteket kell kitalálni, hogy kerek történet legyen. 
Horváth-Gallai Eszter igazgató

Nekem már vannak ötleteim, amit a Polgármester úrnak felvetettem, várom a rábólintást. Amíg nincs pontosan a helyszín eldöntve, addig nem lehet bizonyos dolgokban lépni. 

Kovács Péter képviselő, a bizottság elnöke
Megkérdezem a bizottság tagjaitól, hogy van-e valakinek kérdése a 2024. évi szolgáltatási tervhez?

A bizottság tagjai részéről kérdés nem volt.

Kovács Péter képviselő, a bizottság elnöke
Megkérdezem a bizottság tagjaitól, hogy ki ért egyet a Vikár Béla Művelődési Ház 2024. évi szolgáltatási tervének elfogadásával?
A bizottság tagjai 3 igen szavazattal, ellenszavazat nélkül a következő határozatot hozták:

14/2024. (II.21.) E.K.O.SZ. Biz.hat.

Vikár Béla Művelődési Ház 2024. évi 

szolgáltatási tervének elfogadása









          H a t á r o z a t










1./ Az Egészségügy, Kulturális, Oktatási és Szociális Bizottság úgy határoz, hogy a Vikár Béla Művelődési Ház 2024. évi szolgáltatási tervét javasolja elfogadni.

2./ Ezen határozatról értesül:

- Kovács Péter képviselő, a bizottság elnöke

IV. Napirend:
       10. a)  A helyi szociális ellátásokról szóló 3/2015. (II.25.) önkormányzati
                  rendelet módosítása
                    Előterjesztő: Vörös Sándor polgármester
                    Előterjesztésért felelős: Nagy Erzsébet jegyző
Kovács Péter képviselő, a bizottság elnöke
A szociális igazgatásról szóló 1993. évi III. törvény (a továbbiakban Szt.) 2023. január 1-jétől bevezette a szociális vetítési alap fogalmát, ami az öregségi nyugdíjminimum helyett a szociális juttatások megállapításának, mértékének alapja lett. A szociális vetítési alap összege a pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. ( III. 27.) Korm. rendelet 7. § (1) bekezdése szerint 28.500 Ft., ami megegyezik a korábbi nyugdíjminimummal. Dunavecse Város Önkormányzatának a helyi szociális ellátásokról szóló 3/2015. (II. 26.) önkormányzati rendeletében a szociális juttatások megállapításának alapja az öregségi nyugdíj mindenkori legkisebb összege.  A fent említett magasabb szintű jogszabályi változások miatt szükséges a szociális ellátásokról szóló rendeletünk módosítása, a nyugdíjminimum szociális vetítési alapra történő cseréje.

Megkérdezem a bizottság tagjaitól, hogy ki ért egyet a helyi szociális ellátásokról szóló rendelet tervezet elfogadásával?

A bizottság tagjai 3 igen szavazattal, ellenszavazat nélkül a következő határozatot hozták:

15/2024. (II.21.) E.K.O.SZ. Biz.hat.

A helyi szociális ellátásokról szóló 3/2015. (II.25.) önkormányzati

rendelet módosítása




          




             H a t á r o z a t


1./ Az Egészségügy, Kulturális, Oktatási és Szociális Bizottság megtárgyalta a napirendet és elfogadásra javasolja a helyi szociális ellátásokról szóló rendelet módosításáról szóló tervezetet.
2./ Ezen határozatról értesül:

- Kovács Péter képviselő, a bizottság elnöke

Nyílt ülés keretében több napirend nem volt, a bizottság elnöke megköszönte a megjelenést a bizottsági tagok munkáját, majd az ülést 13,55-kor bezárta.
Kmft.


        Kovács Péter


                                    Tóth József
                       Képviselő                                                        
   Képviselő  

                a bizottság elnöke                                                            a bizottság tagja

